এক তৃণমূল নেতার উপস্থিতিতেই তৈরি হয়েছিল গিরিশপার্ক কাণ্ডের অ্যাকশন প্ল্যান। জেরায় এমনই বিস্ফোরক তথ্য দিল  অন্যতম অভিযুক্ত  গোপাল তিওয়ারি।  গোপাল জানিয়েছে, পুরভোটের আগের দিন পাথুরিয়াঘাটার এক ক্লাবে বসেছিল ওই মিটিং।  
 ব্যুরো: এক তৃণমূল নেতার উপস্থিতিতেই তৈরি হয়েছিল গিরিশপার্ক কাণ্ডের অ্যাকশন প্ল্যান। জেরায় এমনই বিস্ফোরক তথ্য দিল  অন্যতম অভিযুক্ত  গোপাল তিওয়ারি।  গোপাল জানিয়েছে, পুরভোটের আগের দিন পাথুরিয়াঘাটার এক ক্লাবে বসেছিল ওই মিটিং।   হঠাত্ হামলা নয়। রীতিমতো পরিকল্পনা করে পুরভোটের দিন গোপাল তিওয়ারির দলবল হামলা করেছিল গিরীশপার্কে।  ভোটের আগের দিনই তৈরি হয়ে গিয়েছিল অ্যাকশন প্ল্যান।  আর এসব কিছুই হয়েছিল এলাকার এক প্রভাবশালী তৃণমূল নেতার উপস্থিতিতে। জেরায় গোপাল জানিয়েছে,পুরভোটের আগের দিন পাথুরিয়াঘাটার এক ক্লাবে মিটিংয়ে বসে তারা। ঠিক হয়, ভোটের দিন গোপালের বাহিনী দাপিয়ে বেড়াবে উত্তর কলকাতা জুড়ে।
আর এইসবই  ঠিক  হয় ওই নেতার উপস্থিতিতে। এক সপ্তাহ আগে তাঁরা অস্ত্র মজুত করেছিল গোপাল ও তার সহযোগী রাউয়া সোনকারের বাড়িতে। গোপালের সঙ্গেই গা ঢাকা দেয় রাউয়া। গোপাল গ্রেফতার হলেও, এখনও অধরা রাউয়া।   লালবাজারের গোয়েন্দাদের জেরায় গোপাল জানিয়েছে, ওই দিন চারটের পর তাদের কাছে খবর আসে সিংহিবাগানে গণ্ডগোল হচ্ছে। খবর পেয়েই  সেখানে যেতে বলে নিজের দলের ছেলেদের।